15 beseer toe taxi rolAltesaam 15 mense is van gering tot matig beseer. Foto: ER24 Altesaam 15 mense is Dinsdagmiddag beseer toe die taxi gerol het waarin hulle op die R56 in Thornville in KwaZulu-Natal onder weg was. Russel Meiring, ER24-woordvoerder, sê toe hul paramedici op die toneel aankom, het hulle 15 pasiënte aangetref wie se beserings van gering tot matig gewissel het. “Gelukkig is niemand ernstig beseer nie,” sê hy. “Almal is op die toneel behandel en daarna na nabygeleë staatshospitale vir verdere behandeling gebring.” Hy sê die polisie het die toneel kom ondersoek. Die oorsaak van die ongeluk is nog nie bekend nie.